**Dodatok č.1**

**K Školskému poriadku VN 03/2017**

**platnému od 04.09.2017**

**Účinnosť dodatku č. 1: od 01.09.2020**

**Čl. I**

**Predmet dodatku**

* **Článok 2 Práva žiakov** sa dopĺňa o body 19. a 20. nasledovne:

1. Každý žiak má právo aj počas mimoriadneho prerušenia školského vyučovania na vzdelávanie. Dennú formu štúdia možno uskutočňovať ako **dištančnú.** Dištančné vzdelávania je diaľkové vzdelávanie prostredníctvom korešpondencie, telekomunikačných médií a iných prostriedkov, pri ktorých spravidla nedochádza k priamym kontaktom medzi pedagogickým zamestnancom a samostatne študujúcim žiakom.
2. Každý žiak má právo na **spravodlivé hodnotenie** rešpektujúc jeho individuálne charakteristiky a podmienky na domácu prípravu počas dištančného vzdelávania.

* **Článok 3 Povinnosti žiakov** sa dopĺňa o body 28. - 33. nasledovne:

1. Každý žiak je povinný v čase prerušenia vyučovania na školách bezodkladne sa **aktívne zapojiť do dištančného vzdelávania**, ktoré škole v určenom čase poskytuje. Riadi sa rozvrhom stanoveným školou, ktorý je pre žiaka záväzný.
2. Žiak je povinný **priebežne sledovať informácie a úlohy** zasielané učiteľmi prostredníctvom nasledujúcich foriem:

* prostredníctvom edukačného portálu **EduPage**,
* prostredníctvom vopred dohodnutej platformy (napr. **Google meet**),
* prostredníctvom e-mailovej komunikácie (využívanie **oficiálne pridelených e-mailových adries učiteľov a žiakov**).

1. Žiak je povinný **v stanovenom termíne zasielať vypracované úlohy** zadané učiteľmi prostredníctvom nasledujúcich vopred dohodnutých komunikačných foriem:

* prostredníctvom edukačného portálu EduPage,
* prostredníctvom vopred dohodnutej platformy (napr. Google meet, Planéta vedomostí, ...),
* prostredníctvom e-mailovej komunikácie (využívanie oficiálne pridelených e-mailových adries učiteľov a žiakov).

1. V prípade, že má žiak **objektívne dôvody** (chýbajúci PC, softvér, 1 PC v domácnosti pre viac detí, chýbajúci internet a pod), pre ktoré sa nemôže zapojiť do dištančného vzdelávania, bezodkladne informuje o tejto skutočnosti triedneho učiteľa.
2. Povinnosťou žiaka je **poskytnúť vyučujúcim spätnú väzbu** na výslednú známku z každého vyučovacieho predmetu, z ktorého bol žiak v daný školský polrok klasifikovaný. V prípade, že žiak spätnú väzbu do stanoveného termínu neposkytne, škola bude vnímať nečinnosť žiaka ako súhlas s klasifikáciou.
3. Žiak je povinný **správať sa** aj v čase dištančného vzdelávania v súlade **s etickými normami – správať sa čestne a zodpovedne; plniť svoje povinnosti načas a dôsledne; nevydávať odkopírované, odpísané úlohy za svoju prácu; nezavádzať a neklamať učiteľa; neposkytovať riešenia domácich úloh, testov, písomných prác komukoľvek inému; nezapájať sa sa do iných činností, ktoré by znamenali nekalé zlepšenie jeho výsledkov alebo nečestne by zlepšili výsledky iných.**

* **Článok 6 Zákazy pre žiakov** sa dopĺňa o body 26. - 27. nasledovne:

1. Žiak má zakázané počas dištančného (online) vzdelávania **používať inú mediálnu techniku** okrem tej, ktorú využíva na spojenie sa s učiteľom.
2. Žiak má zakázané **zavádzať a klamať učiteľa, vydávať prácu iných za vlastnú, vyvíjať činnosti, ktoré by smerovali k nekalému zlepšeniu jeho výsledkom alebo nečestne by zlepšili výsledky iných žiakov.**

**Čl. II**

**Spoločné a záverečné ustanovenia**

1. Ostatné ustanovenia Školského poriadku zostávajú nezmenené.
2. Dodatok č.1 k Školskému poriadku bol prerokovaný na pedagogickej rade dňa 26.08.2020.
3. Tento dodatok nadobúda účinnosť 1. septembra 2020.

V Žiline 26.08.2020 Bc. Ing. Jarmila Turoňová

riaditeľka školy